b'\n_START_ARTICLE_\nBijeli biserak\n_START_SECTION_\nOpis\n_START_PARAGRAPH_\nUspravni listopadni grm, rado se \xc5\xa1iri i stvara guste kolonije. Naraste  1 - 2  metra  visine. Plodovi su mesnate bijele bobe, promjera do 1 cm. Listovi su mu nasuprotno raspore\xc4\x91eni, ovalni.\n_START_SECTION_\nVa\xc5\xbenost i primjena\n_START_PARAGRAPH_\nPlodove  jedu bjelorepi jelen i grizli medvjed. Tako\xc4\x91er je hrana i brojnim malim sisavcima i pticama, te kravama i ovcama. Plodovi su otrovni za ljude, uzrokuju  povra\xc4\x87anje. Sjevernoameri\xc4\x8dki su Indijanci biljku koristili i kao lijek, te sapun, rijetko kao hranu.\n_START_SECTION_\nDodatna literatura\n_START_PARAGRAPH_\n\xc5\xa0ili\xc4\x87,\xc4\x8c. Ukrasno drve\xc4\x87e i grmlje,Sarajevo 1990.'